runetrust/blame-folketinget-dk huggingface dataset:
Line Barfod (EL), 2003-05-09:
Men jeg håber, at ministeren vil fortælle, hvilken tidsramme han har for den undersøgelse, for hvis han lavede den nogenlunde hurtigt, kunne det jo være, at vi kunne nå at få det lovforslag inden udgangen af i år. Hvis nu undersøgelsen viser, at den frygt, vi har, ud fra de meldinger der er kommet, er korrekt, nemlig at man er ved at skære ned, at der bliver mere travlt, og vi derfor kan risikere, at flere børn dør ved fødslen, vil jeg gerne høre, om ministeren så vil være villig til at sikre med lovgivning, at man skal have ret til at have en jordemoder til stede. Eller synes ministeren, at det er acceptable forhold, når man har lavet en undersøgelse, der kunne vise, at mindst syv børn er døde ved fødslen siden 1995, på grund af at jordemødrene havde for travlt og skulle klare flere fødsler på en gang?
Karsten Lauritzen (V), 2015-05-13:
Det vil jeg godt bede ministeren om at svare på, og så vil jeg gentage det spørgsmål, der ikke blev svaret på, nemlig – og det synes jeg er meget relevant – hvem der bibragte regeringen det forkerte billede, sådan at offentligheden blev bibragt et forkert billede af noget, der var meget vigtigt, nemlig hvorvidt man løftede beskyttelsen af det jødiske samfund på tilfredsstillende vis eller ej.
Marlene Harpsøe (DF), 2010-04-15:
Jeg kan også citere fra den tidligere undervisningsminister, hr. Bertel Haarder, som sagde: »Den skoleleder bør tage fat i de fædre ved først kommende lejlighed, give dem en ordentlig skideballe og sige, at det her er Danmark: Her kan man komme til møde, selv om der er nogle med af det andet køn.« Er ministeren ikke enig i det, og hvorfor vil ministeren så ikke tage et tiltag?
Lea Wermelin (S), 2017-04-04:
Jeg vil egentlig gerne spørgere ordføreren, om hun anerkender det svar, der er kommet fra Skatteministeriet, hvor man jo sort på hvidt skriver, at det her forslag om at nedsætte arveafgiften ikke bidrager med vækst og arbejdspladser, selv om alt det, som ordføreren talte om i sin ordførertale, handlede om, at det her skulle sikre arbejdspladser i Danmark.
Kristian Thulesen Dahl (DF), 2011-12-01:
Her har vi jo at gøre med, at der skal være en rimelig eftervederlagsordning, og det betyder, at hvis man som folketingsmedlem pludselig bliver fyret af vælgerne, skal der være en rimelig mulighed for at komme tilbage til arbejdsmarkedet, altså på en rimelig facon, for det kan komme meget pludseligt, og det kan man ikke planlægge osv.
Kirsten Brosbøl (S), 2009-04-29:
Jeg synes jo, det er meget bekymrende, at vi nu hører de her ting igen, men til gengæld glæder jeg mig over den anbefaling, som går på et fast timetal, for det er også Socialdemokraternes holdning, at der skal afsættes et fast timetal for seksualundervisningen.
Søren Krarup (DF), 2004-02-06:
Må jeg så sige med hensyn til spørgsmålet om kirke og kristendom - det er jo noget, der i visse underlødige blade er rundspredt i øjeblikket som et forsøg på sådan mere eller mindre at karaktermyrde mig: Det er klart, at dansk statsborgerskab ikke forudsætter, at man er kristen, eller at man er medlem af folkekirken.
Kim Behnke (FRI), 2000-04-25:
Vi vil gerne læse det her punkt som Norgesforbindelsen, for det er jo den, der er afgørende: at der kan blive friere adgang til at udnytte den, og at de her bestemmelser så også skal gøre sig gældende, den dag der måtte blive bygget et storebæltskabel, sådan at elektronerne frit kan vandre og blive solgt dér, hvor kunderne vil betale mest.
Rasmus Nordqvist (ALT), 2016-05-13:
Men også mange tak for støtten til forslaget, og tak til ministeren for, hvad jeg hørte – både de direkte ord, men også de ord, der var imellem ordene – nemlig at der er en opmærksomhed omkring, at der er behov for i hvert fald dele af de ideer, der ligger i det her, set fra ministerens stol.
Anne Hegelund (EL), 2024-01-17:
Jeg siger så bare, at der på fri- og privatskoleområdet er økonomi til, at man kunne bede de skoler, der ikke tager et stort socialt ansvar og har god økonomi, om at sende nogle flere penge og bidrage til, at de skoler, der gerne vil tage et stort socialt ansvar, også har økonomien til at give flere fripladser.
Anne Valentina Berthelsen (SF), 2024-04-05:
Vi skal forvente en seriøs håndtering af social kontrol og æresrelateret vold, en urokkelig tro på integration som en reel mulighed og ikke en illusion, en ukrænkelig ytringsfrihed, som betyder, at man i øvrigt accepterer, at ens børn lærer om emner, man måske ikke selv værdsætter, og en behandling af alle med grundlæggende menneskelig anstændighed.
Eva Flyvholm (EL), 2018-03-15:
For jeg er simpelt hen bekymret for, at vi er ude i et skred her, hvor Forsvarets Efterretningstjeneste får adgang til nogle oplysninger via Center for Cybersikkerhed, og at Center for Cybersikkerhed får en større og større mængde data på både virksomheder og borgere, som simpelt hen ikke er reguleret godt nok.
Kristian Thulesen Dahl (DF), 1999-04-29:
Det pudsige har jo netop været at følge de økonomer, som har udtalt sig, som har været tilhængere, og som har været modstandere, at de faktisk har kunnet være enige om en lang række ting som baggrund for, at man kunne diskutere, om man havde en succesfuld valutaunion eller ej.
Jakob Axel Nielsen (KF), 2010-02-09:
Vi har sørget for, at der er kommet en lang række rettigheder, som netop gør det muligt, at der er mere lighed i sundhedsvæsenet og større adgang, sådan at de private tilbud, det, at man kan hoppe ud af køen, er for alle, også arbejdsmanden, fordi det er blevet skattefinansieret.
Søren Kolstrup (EL), 1998-04-15:
Det er jo dog pudsigt, når man hører, at folk heroppe taler om, at vi skal være konkurrencedygtige, at man ikke har bemærket, at det, der er behov for, et behov, som vi ikke kan tilfredsstille for øjeblikket, er økologiske varer, og det er det, vi står over for at skulle tilfredsstille i højere grad; og såmænd ud fra bl.a. ganske elementære kræmmersynspunkter
Brian Mikkelsen (KF), 2008-12-12:
Jeg tror, at det vil være af interesse for Folketinget, hvis vi i forbindelse med behandlingen af dette beslutningsforslag får det faktiske strafudmålingsniveau i disse sager nærmere belyst, og jeg vil derfor være indstillet på at bede Rigsadvokaten om en redegørelse for retspraksis.
Christine Antorini (S), 2008-01-18:
Jeg håber, at de borgerlige ordførere her under udvalgsbehandlingen måske vil snakke med nogle af de mange interesseorganisationer, ikke mindst fra erhvervslivet, som ønsker sig, at det her bliver genindført, så vi kan træde ind i den moderne verden igen, at man vil lytte lidt til argumenterne, sådan at der, når vi når til anden behandling, kan komme et flertal for forslaget fra en samlet opposition om at få genindført frihed til forskellige prøveformer.
Ole Birk Olesen (LA), 2018-12-12:
Sagen er jo den, at hvis kommunen ikke nu går i gang med vejloven som udgangspunkt for at indlede en ekspropriationssag, som kommunen kunne have gjort fra start og uden problemer have gennemført ekspropriationen med, er det eneste alternativ jo, at de millioner, der er blevet brugt på at anlægge vejen, er spildt, fordi man nu skal rive vejen op igen og finde en anden løsning til at lave den bedst mulige transport på Vejen Kommunes vejnet.
Rasmus Stoklund (S), 2020-06-02:
Jeg mener ikke, at det grundlæggende er samfundets opgave at integrere folk, for jeg synes, det burde være sådan, at når man kommer til et nyt land og har lyst til at slå sig ned der, så tager man selv ansvaret på sig og går i gang med at få lært det pågældende lands sprog, finde sig et arbejde, blive en del af det fællesskab, lære naboerne at kende, komme hen i foreningslivet, og hvad ved jeg.
Mai Mercado (KF), 2015-04-09:
I Det Konservative Folkeparti er vi tilhængere af, at man hjælper de svageste i samfundet, men at brugerbetalingen nedsættes fra 800 kr. til 600 kr. ser vi ikke som en løsning på det overordnede problem, og vi betragter nok mest af alt forslaget som socialistisk symbolpolitik, som handler om at imødekomme kritikken fra regeringens støttepartier.
Dan Jørgensen (S), 2020-11-20:
Så det er jo den balance, der skal findes Min formodning er egentlig, at det kompromis, vi har fundet frem til her, er ganske godt, men jeg lytter også til de kritiske høringssvar, vi har fået, og de kritiske bemærkninger, der er faldet i dag, og tager selvfølgelig dem med i det forberedende arbejde frem mod det lovgivningsarbejde i andet regi, vi skal lave næste år.
Flemming Hansen (KF), 2004-03-10:
Så vil jeg godt sige med hensyn til åbenhed, at når jeg siger, at vi skal have et driftsselskab og jeg sammenlignede det med DSB - som jeg synes er et meget godt eksempel, for jeg kan godt huske, hvordan DSB var for 5 år siden og for 3 år siden - så synes jeg, at det i allerhøjeste grad har udtrykt en åbenhed.
Sophie Hæstorp Andersen (S), 2010-04-06:
Jeg synes, det her er meget markant, at der er en markant social slagside, fordi vores børn – nu betaler børnene så ikke skat – vores ældre, vores psykisk syge og dem, der står uden for arbejdsmarkedet, er med til at betale for en ordning, som kun kommer de erhvervsaktive til gode.
Rasmus Prehn (S), 2017-12-07:
Vi har forsøgt i forligskredsen med bedre og billigere kollektiv trafik – en forligskreds, som vi jo har bredt i Folketinget uden om regeringen – at sætte penge af til ekstra indsats på det her område, men det har ikke hjulpet tilstrækkeligt, og derfor ser vi også, at lige så snart unge mennesker kan få kørekort til bil, er der rigtig mange, der anskaffer sig en bil, og mange uddannelsessteder har måttet udvide parkeringspladser og andet.
Flemming Møller Mortensen (S), 2025-04-08:
Det er også rigtig godt at få forespørgslen her i dag for igen lige at få bekræftet over for hinanden, hvor katastrofal en humanitær situation, der er i Gaza, og det gælder også, hvordan situationen er på de besatte områder på Vestbredden, hvor vi ved der er en markant stigning i forhold til besættelsen af områderne.
Nicolai Wammen (S), 2022-05-04:
Der kunne man jo vælge den tilgang, som jeg må forstå hr. Alex Vanopslagh vil have, nemlig at man skærer hårdt ned på vores sygehuse og vores ældrepleje og vores børn – eller man kan sige, at i det her tilfælde, fordi vi har så stærk en økonomi, har vi også luften til, at vi kan finansiere det på anden vis.
Claus Hjort Frederiksen (V), 2009-02-25:
Jeg tror, at jeg vil lade det stå i neon, der er konklusionen på hr. Eigil Andersens indlæg her: Det rigtige i krisen nu ville være at vende tilbage til 275 kommuner, for en sammenlægning ville være det rigtige i en opgangstid, og nu er vi så i en krisetid, så nu skulle vi i stedet for lave en rigtig masse ikkeøkonomisk bæredygtige kommuner.
Søren Egge Rasmussen (EL), 2016-11-08:
For havde man bare i de der fremadrettede planer afsat en milliard til de lejere, som bliver ramt af kontanthjælpsloftet, så kunne man jo virkelig have overtrumfet regeringen og kommet med et udspil, som ville have givet tryghed for endnu flere, som har en bolig.
Ellen Trane Nørby (V), 2009-02-05:
Det vil sige, at der skal foregå en vurdering af, om det er et relevant redskab, og den evaluering, der er, af de forældrepålæg og de kommuner, der har brugt forældrepålæg, viser meget tydeligt, at der er tilfælde, hvor det er et relevant redskab at bruge.
Thomas Krog (SF), 2006-03-02:
Det er så selvfølgelig fint, at klageinstanserne virker, men dels forlænger det sagen for nogle af de her familier, som har rigeligt af problemer i forvejen, dels er der jo mange, som ganske enkelt ikke får klaget og dermed bliver snydt for nogle penge, som de var berettiget til.
Ole Sohn (SF), 2010-12-15:
Så jeg vil bare sådan stilfærdigt henvise til, at vismændene har bekræftet, at S og SF's forslag er påkrævet, når vi kommer på den anden side af krisen og kommer til at mangle arbejdskraft, hvilket alle, dvs. alle uden for det her Folketing, som arbejder med økonomi, anerkender.
Annie Lunde Hansen (CD), 2000-05-02:
Vi har imidlertid ingen grund til at betvivle rigtigheden af regeringens opfattelse af, at et forbud vil være i strid med EU-retten, og derfor er der da også meget mere grund til at glæde sig over, at vi her i Danmark er med helt fremme, når det gælder om at nedbringe den faktiske forekomst af medicinrester i dyr.
Ulla Tørnæs (V), 2004-04-28:
Undervisningsministeren kan iværksætte et yderligere tilsyn med en fri grundskole, hvis der er tvivl om, hvorvidt undervisningen står mål med, hvad der almindeligvis kræves i grundskolen, eller om, hvorvidt skolen forbereder eleverne til at leve i et samfund med frihed og folkestyre.
Jesper Langballe (DF), 2010-04-15:
Jeg har under den her debat hørt fru Christine Antorini holde én lang, uafbrudt enetale – nej, den var ikke uafbrudt, for den var afbrudt af visse pauser, når andre havde ordet, men hvad de andre sagde, betød ikke noget – for fru Christine Antorini forholder sig overhovedet ikke til modpartens argumenter, men bliver uanfægtet ved med at sige, at et fadervor ved en morgensamling er en undervisningsmæssig opøvelse i religiøs praksis.
Sikandar Siddique (UFG), 2021-06-02:
Nu skal vi genskabe sammenholdet, nu skal vi genskabe friheden, friheden til at være den, man er, friheden til at gå klædt, som man vil, friheden til at elske den, man vil, friheden til at se ud, som man vil, friheden til at tro på den, man vil, og friheden til at leve i fællesskab på den fantastiske planet, som vi er blevet givet til låns – en planet, vi i fællesskab skal passe på, og et fællesskab, vi skal passe på, kære venner.
Jan Petersen (S), 1999-12-15:
Men jeg synes, det er pudsigt, at Venstre, der nu er ude på at forhindre staten i at disponere over sin egen ejendom, har så stort et problem, når det selv har begået en manøvre, der ligner lidt, med Statsanstalten for Livsforsikring, i øvrigt med en højesteretsafgørelse.
Lise von Seelen (S), 2006-05-24:
Nedsættelse af forældretaksterne arbejder vi med, for at børnefamilier skal have en bedre privatøkonomi, kvalitetsforbedringer i børnenes dagtilbud er en anden sag, og vi kommer jo lidt senere til, at vi faktisk er optagede af, at når man nedsætter forældretaksterne, må det endelig ikke gå ud over kvaliteten i dagpasningstilbuddene.
Lissa Mathiasen (S), 2004-06-04:
Vi havde ikke fået den lejerbeskyttelse igennem i forgårs, hvis ikke regeringen havde fundet ud af, at der var et flertal imod den, og derfor måtte ændre det. Jeg vil så til gengæld sige, at set i forhold til, hvilke problemer vi i øvrigt har vedrørende lejerrettigheder, ja, så har jeg da stadig væk behov for at tage en debat om B 72. For det første: Til trods for det, der kom igennem i torsdags, er det stadig væk over 100.000 mennesker - det er de mennesker, som bor i beboelsesejendomme med fra et til tre lejemål, og det er de mennesker, der bor i uregulerede kommuner - der ikke har fået nogen forbedringer i kraft af det, regeringen satte igennem.
Tina Nedergaard (V), 2004-10-20:
Hvis nu det er sådan, at målgruppen er fuldstændig hundrede procent korrekt ramt i dag, er det, hr. Aage Frandsen siger, så ikke udtryk for en dyb mistillid til de vejledere, der kommer til at sidde i Ungdommens Uddannelsesvejledning?
Rune Lund (EL), 2007-05-30:
Hvis Ny Alliance bliver støtteparti til en Foghregering, og hvis Ny Alliance bliver tungen på vægtskålen, vil Ny Alliance så være med til at danne et flertal uden om regeringen i PalæstinaIsrael-konflikten i forlængelse af det, som hr. Naser Khader har sagt fra Folketingets talerstol i dag, for der er jo åbenlyst store forskelle på det, som hr. Naser Khader siger fra Folketingets talerstol, og det, som er regeringens holdning, støttet af Dansk Folkeparti i øjeblikket?
John Dyrby Paulsen (S), 2011-03-23:
Det betyder selvfølgelig ikke, at man kan se bort fra realpolitik i de her lande og danske interesser i øvrigt, men det er i hvert fald en start, at man begynder at indse, at man er nødt til at støtte de folkelige bevægelser, som der også er i de her lande, på den ene eller den anden måde.
Jonas Dahl (SF), 2010-05-07:
Det, vi har sagt fra S og SF’s side med »Fair forandring«, er jo netop, at vi har behov for at gå ind og prioritere, og vi har sagt, at vi gerne vil hæve nogle afgifter på cigaretter – noget, som regeringen i øvrigt så sent som i forgårs, tror jeg det var, selv var ude med –
Mogens Lykketoft (S), 1997-12-18:
Og der er mange, der har talt for, at vi skulle afvikle tilskudssamfundet - især i den højre side af salen - men det, vi har gjort med beslutningerne om sygedagpengebidraget og den fulde arbejdsgiverfinansiering af arbejdsmarkedets elevrefusion, er at fjerne nogle tilskud.
Steen Gade (SF), 2014-10-10:
Selv om jeg måske ikke skulle sige det, vil jeg alligevel sige, at skønheden ved forsyningssikkerhedsafgiften, hvis nogen kunne se nogen skønhed ved den, jo var, at vi faktisk lige så stille begyndte processen med at ligestille el og varme med faktisk at tage varme med.
Morten Messerschmidt (DF), 2023-05-16:
Det er derfor, at når man forholder sig til, hvad det så er, der skal være fremtidens Europa, hvad det er for nogle lande, man skal indlemme i EU, og det ved vi jo regeringen vil, man har timet sit udspil, i forhold til at vi skulle diskutere det her i dag – det er vi glade for – og vi ved, at regeringen derfor har en ambition om at skulle have flere lande ind i EU, så er man selvfølgelig også nødt til at forholde sig til, hvad det så er for en historik, en natur, hvad det så er for nogle konsekvenser, det får, når man udvider.
Mette Thiesen (NB), 2020-11-17:
Den her udenlandske overbo er sådan set dømt for vold imod manden i det ældre ægtepar i den her sag, Erik hedder han, men han har også begået vold mod Esther, og han har netop, som ministeren også selv siger, chikaneret i sådan en grad, at de lever i utryghed.
Ole Vagn Christensen (S), 1998-11-17:
Det, jeg sagde, var, at hvis ikke man også kunne håndtere det uorganiserede arbejdsmarked, så kunne man komme i den situation, at det uorganiserede arbejdsmarkeds krav om frihed, som hr. Knud Erik Kirkegaard er så hård en fortaler for, ødelagde tingene for det organiserede arbejdsmarked.
Frank Aaen (EL), 2005-05-03:
Netop igen, fordi profitmotivet er så stærkt, ja, så kan man altså have en interesse i at lade ejendomme forfalde over en lang periode for på den måde at trække maksimal profit ud af ejendommen, og så har man jo så kunnet spekulere i, at man på et tidspunkt kunne få tilskud fra det offentlige for at rette op på det, man ikke selv har gjort, og så yderligere på et senere tidspunkt kapitalisere det og tjene på den ejendom, der er blevet moderniseret for offentlige midler.
René Christensen (DF), 2012-04-13:
Men vi siger samtidig, at vi faktisk har brugt nogle af fællesskabets penge – nogle af borgernes penge – på at sætte nogle projekter i gang for at finde ud af, hvad det er for nogle værktøjer, der skal til, for at vi kan have et landbrug, der kan vækste, et landbrug, der faktisk kan lave nogle fødevarer, som er af høj kvalitet, og det skal man faktisk bruge noget gødning til.
Pia Kjærsgaard (DF), 2023-02-28:
Men igen: Hvis vi havde holdt sammen i oppositionen, havde der været et stort flertal for at fastholde de principper, som hr. Karsten Hønge jo netop lægger op til i sin ordførertale – en gentagelse af, hvor vigtigt det er i forhold til lønmodtagerne, fagbevægelsen osv. osv.
Flemming Hansen (KF), 2000-12-14:
Jeg vil meget hellere have, at vi får en skattedebat om, hvordan den almindelige dansker føler skatteåget på sin krop; føler, hvor meget de 24 mia. kr., som regeringen har pålagt danskerne i ekstraskat, siden den trådte til, belaster den enkelte dansker; føler, hvor meget de brandbeskattes; føler, hvor urimeligt det er, at de arbejder mandag, tirsdag, onsdag og lidt af torsdagen for andre og resten af torsdagen og fredagen for sig selv og deres familie.
Trine Bramsen (S), 2020-12-02:
Jeg vil igen gentage, at det simpelt hen ikke giver mening at blande forsvarets hjælp, uanset om det er callcentre, smitteopsporing, optælling af mink eller hjælp til bortskaffelse af mink, ind i den store diskussion, der handler om aflivning af mink og hjemmelsgrundlaget for det.
Joachim B. Olsen (LA), 2018-12-13:
Det er fint nok at referere til de analyser, der er lavet indtil nu, af, hvad beskæftigelseseffekten er ved lavere ydelser, men så synes jeg også, at man i samme åndedrag skal nævne, at Beskæftigelsesministeriet selv har anerkendt, at der er lavet fejl, og at man har regnet forkert, og dermed vil tallene med al sandsynlighed blive væsentlig større.
Mette Frederiksen (S), 2003-11-28:
En stadig større del af KAD's medlemsskare er etniske kvinder, der er uden uddannelse og dermed uden de store kompetencer set i et uddannelsesperspektiv. De læser deres medlemsblad fra KAD, fordi det handler om dem, fordi det handler om deres arbejdspladser, deres hverdag, deres liv, deres muligheder eller mangel på samme.
Per Clausen (EL), 2008-04-21:
Jeg tror ikke, man kan udelukke, at det forekommer i nogle tilfælde, men jeg tror, at man gør klogt i at have det udgangspunkt, at situationen som oftest er en anden, og at det derfor er helt, tror jeg, uklart, hvorvidt det i nogen som helst tilfælde vil påvirke folks adfærd, om straffen har den ene eller den anden størrelse.
Mette Thiesen (NB), 2021-03-04:
Jeg kunne godt tænke mig at høre, om der er andre ting, vi skal skære ud, eller om ordføreren i det mindste ikke bare vil anerkende, at det, vi har et problem med, er islam dér, hvor islam forsøges presset ind i vores samfund og i det her tilfælde i skolerne.
Morten Bødskov (S), 2013-02-21:
Regeringen lægger vægt på, at der sideløbende med politiets store arbejde også i øvrigt gøres en indsats for vores unge i almindelighed for at påvirke de holdninger og forestillinger, som kan føre til en beslutning om at tage en kniv med i lommen, når man bevæger sig ud i nattelivet.
Hans Kristian Skibby (DD), 2025-04-09:
Hr. Anders Kronborg fra Socialdemokraterne har i hvert fald også et pænt stort sylteglas med sure rønnebær placeret foran sig på bordet lige her i øjeblikket, for jeg har aldrig nogen sinde haft noget med vores skattelovgivning at gøre i forhold til ejendomsskatter her i Folketinget – aldrig nogen sinde.
Andreas Steenberg (RV), 2013-01-15:
Jeg er sådan set med på at prøve at kigge på nogle af de afgifter, vi lægger på sikkerhedsudstyr, for sådan som jeg har forstået historikken, så var det en afgiftsfritagelse af sikkerhedsselen, der gjorde, at alle danskere tænkte, at det var smart med sikkerhedssele og godt gad købe den til en pris, som var acceptabel.
Morten Messerschmidt (DF), 2006-11-14:
Det er ikke nok til at lade Bulgarien og Rumænien komme ind i et EU, hvor 75 pct. af budgettet bruges til ren omfordeling imellem landene, hvor det er op til medlemslandene selv at administrere og sørge for hæderligheden i den måde, hvorpå pengene bruges.
Martin Lidegaard (RV), 2003-04-02:
For Det Radikale Venstre er der ingen tvivl om, at det er en uholdbar situation, at det overhovedet kan lade sig gøre, at den samme virksomhed kan sidde på et flertal af bestyrelsesposterne i nogle af de fonde, som vi snakker om her, og alene derfor er der jo grund til at kigge på en revision af de regler, vi har.
Sandra Elisabeth Skalvig (LA), 2025-04-08:
For det første skal det jo ses som en del af en større politisk aftale, hvor vi bl.a. sammen med SF og Det Konservative Folkeparti fik reduceret antallet af 75 ECTS-kandidatuddannelser, og for det andet tror jeg faktisk også på, at der er nogle af vores kandidatuddannelser, som også sagtens kan være kortere, end hvad tilfældet er i dag.
Inge Refshauge (DF), 1998-11-13:
, hvorefter ingen dansker født i udlandet risikerer at miste sit danske statsborgerskab. Dansk Folkeparti er derimod lidt betænkelig ved § 1, stk. 1, men mener alligevel, at denne ændring indeholder noget, som vi kan gå ind for, især ligestillingen af børn født uden for ægteskab med børn født i ægteskab.
Tove Videbæk (KD), 2004-03-30:
Under første behandling af forslaget blev flere ordførere forbavsede og nogle nærmest fortørnede over at høre, at behandlingen aldrig er lykkedes i England, og siden da er vi også blevet oplyst om, at det i hele verden kun er lykkedes i et eneste tilfælde. Jeg håber, at det kan gøre indtryk, således at vi beslutter, at der er en hel del andre ting, vi også må have ordentligt undersøgt, inden vi giver tilladelse for altid til denne behandling.